CELEX: 32021R0011
Language: ro
Date: 2021-01-07 00:00:00
Title: Regulamentul de punere în aplicare (UE) 2021/11 al Comisiei din 7 ianuarie 2021 de modificare a Regulamentului de punere în aplicare (UE) nr. 498/2012 privind alocarea contingentelor tarifare aplicabile exporturilor de lemn din Federația Rusă către Uniunea Europeană

8.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 5/1
               
            
         REGULAMENTUL DE PUNERE ÎN APLICARE (UE) 2021/11 AL COMISIEI
         din 7 ianuarie 2021
         de modificare a Regulamentului de punere în aplicare (UE) nr. 498/2012 privind alocarea contingentelor tarifare aplicabile exporturilor de lemn din Federația Rusă către Uniunea Europeană
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 2012/105/UE a Consiliului din 14 decembrie 2011 privind semnarea, în numele Uniunii, și aplicarea cu titlu provizoriu a Acordului sub formă de schimb de scrisori între Uniune și Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană și a Protocolului între Uniunea Europeană și Guvernul Federației Ruse privind modalitățile tehnice adoptate în temeiul acordului menționat (1), în special articolul 4,
         întrucât:
         
                     (1)
                  
                  
                     La 22 august 2012, Federația Rusă a aderat la Organizația Mondială a Comerțului. Angajamentele asumate de Federația Rusă includ contingente tarifare pentru exportul anumitor tipuri specificate de lemn de conifere, din care o parte a fost alocată exporturilor către Uniune. Modalitățile de administrare a respectivelor contingente tarifare sunt stabilite în Acordul sub formă de schimb de scrisori între Uniunea Europeană și Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană (2) (denumit în continuare „acordul”) și în Protocolul între Uniunea Europeană și guvernul Federației Ruse privind modalitățile tehnice adoptate în temeiul acordului (3) (denumit în continuare „protocolul”). Acordul și protocolul au fost semnate la data de 16 decembrie 2011. Acestea au fost aplicate cu titlu provizoriu de la data aderării Federației Ruse la Organizația Mondială a Comerțului.
                  
               
                     (2)
                  
                  
                     În temeiul articolului 4 din Decizia 2012/105/UE, Regulamentul de punere în aplicare (UE) nr. 498/2012 al Comisiei (4) a stabilit regulile privind alocarea contingentelor tarifare aplicabile exporturilor de lemn din Federația Rusă către Uniunea Europeană. Regulamentul respectiv va înceta să se aplice de la data finalizării procedurii de încheiere a protocolului.
                  
               
                     (3)
                  
                  
                     Deși acordul și protocolul se aplică în continuare cu titlu provizoriu, în așteptarea finalizării procedurilor necesare pentru încheierea acestora, experiența acumulată prin punerea în aplicare a Regulamentului de punere în aplicare (UE) nr. 498/2012 a arătat că este necesar să se modifice anumite dispoziții ale regulamentului respectiv.
                  
               
                     (4)
                  
                  
                     Articolul 7 alineatul (1) din Regulamentul de punere în aplicare (UE) nr. 498/2012 ar trebui modificat pentru a garanta faptul că, în prima parte a fiecărei perioade contingentare, drepturile maxime de import ale importatorilor tradiționali, pentru oricare dintre grupurile de produse, nu sunt mai mici decât cele acordate noilor importatori.
                  
               
                     (5)
                  
                  
                     În conformitate cu articolul 3 din protocol, clasificarea produselor reglementate se bazează pe Nomenclatura tarifară și statistică aplicată în Rusia. Anexele I și III la Regulamentul de punere în aplicare (UE) nr. 498/2012 se referă la codurile tarifare relevante ale produselor vizate. Având în vedere faptul că nomenclatura s-a modificat de la aplicarea provizorie a protocolului, este necesar ca aceste modificări din anexe să reflecte nomenclatura tarifară și statistică aplicată în prezent în Federația Rusă. Anexele I și III trebuie, prin urmare, să fie modificate în mod corespunzător.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului lemnului stabilit prin Decizia 2012/105/UE,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) nr. 498/2012 se modifică după cum urmează:
            
                        1.
                     
                     
                        La articolul 2, al doilea paragraf se înlocuiește cu următorul text:
                        „În plus, se aplică următoarea definiție: «grup de produse» înseamnă fiecare dintre cele două categorii de produse reglementate în conformitate cu clasificarea acestor produse în cadrul nomenclaturii tarifare și statistice aplicate în Federația Rusă, și anume molid și pin. Codurile tarifare relevante aplicate în Federația Rusă și codurile corespunzătoare din Nomenclatura Combinată (*1) («NC») și TARIC sunt atașate ca anexa I.
                        
                           (*1)  Reglementate în prezent de Regulamentul (UE) 2019/1776 al Comisiei (JO L 280, 31.10.2019, p. 1).”"
                        
                     
                  
                        2.
                     
                     
                        La articolul 7, alineatul (1) se înlocuiește cu următorul text:
                        
                           „(1)   În fiecare an, Comisia stabilește plafoanele aplicabile fiecărui importator tradițional pentru următoarea perioadă contingentară în conformitate cu metoda stabilită la articolul 6 alineatul (2). Dacă plafonul calculat al unui importator tradițional pentru un anumit grup de produse este sub nivelul maxim de 1,5 % din contingentul tarifar acordat noilor importatori în conformitate cu articolul 4 alineatul (3), plafonul importatorului tradițional în cauză se stabilește la nivelul de 1,5 % din contingentul tarifar pentru grupul de produse în cauză.”
                        
                     
                  
                        3.
                     
                     
                        Anexa I se înlocuiește cu textul din anexa I la prezentul regulament.
                     
                  
                        4.
                     
                     
                        Anexa III se înlocuiește cu textul din anexa II la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 ianuarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 57, 29.2.2012, p. 1.
         
            (2)  JO L 57, 29.2.2012, p. 3.
         
            (3)  JO L 57, 29.2.2012, p. 5.
         
            (4)  Regulamentul de punere în aplicare (UE) nr. 498/2012 al Comisiei din 12 iunie 2012 privind alocarea contingentelor tarifare aplicabile exporturilor de lemn din Federația Rusă către Uniunea Europeană (JO L 152, 13.6.2012, p. 28).
      
      
         
            ANEXA I
            
               
                  
                     „ANEXA I
                     Codurile tarifare relevante aplicate în Federația Rusă și codurile NC și TARIC corespunzătoare, astfel cum sunt menționate la articolul 2
                     
                                  
                              
                              
                                 
                                    Codul NC
                                 
                              
                              
                                 
                                    Codul TARIC
                                 
                              
                              
                                 
                                    Codul tarifar rus
                                 
                              
                              
                                 
                                    Descriere completă
                                 
                              
                           
                                 1.
                              
                              
                                 ex 4403 23 10 
                              
                              
                                 10
                              
                              
                                 4403 23 110 0
                              
                              
                                 Lemn de molid din specia Picea abies Karst. sau de brad argintiu (Abies alba Mill.), cu un diametru de minimum 15 cm, dar de maximum 24 cm, cu o lungime de minimum 1,0 m
                              
                           
                                 ex 4403 23 90 
                              
                              
                                 10
                              
                              
                                 4403 23 190 0
                              
                           
                                 2.
                              
                              
                                 ex 4403 23 10 
                              
                              
                                 10
                              
                              
                                 4403 23 110 0
                              
                              
                                 Lemn de molid din specia Picea abies Karst. sau de brad argintiu (Abies alba Mill.), cu un diametru de peste 24 cm, cu o lungime de minimum 1,0 m
                              
                           
                                 ex 4403 23 90 
                              
                              
                                 10
                              
                              
                                 4403 23 190 0
                              
                           
                                 3.
                              
                              
                                 ex 4403 24 00 
                              
                              
                                 10
                              
                              
                                 4403 24 100 0
                              
                              
                                 Lemn de molid din specia Pices abies Karst. sau de brad argintiu (Abies alba Mill.) brut, chiar cojit, curățat de ramuri sau ecarisat, cu un diametru sub 15 cm
                              
                           
                                 4.
                              
                              
                                 ex 4403 24 00 
                              
                              
                                 10
                              
                              
                                 4403 24 100 0
                              
                              
                                 Alt lemn de molid din specia Picea abies Karst. sau de brad alb (Abies alba Mill.)
                              
                           
                                 5.
                              
                              
                                 ex 4403 21 10 
                              
                              
                                 10
                              
                              
                                 4403 21 110 0
                              
                              
                                 Lemn de pin din specia Pinus sylvestris L., cu un diametru de minimum 15 cm, dar de maximum 24 cm, cu o lungime de minimum 1,0 m
                              
                           
                                 ex 4403 21 90 
                              
                              
                                 10
                              
                              
                                 4403 21 190 0
                              
                           
                                 6.
                              
                              
                                 ex 4403 21 10 
                              
                              
                                 10
                              
                              
                                 4403 21 110 0
                              
                              
                                 Lemn de pin din specia Pinus sylvestris L., cu diametrul de peste 24 cm, cu o lungime de minimum 1,0 m
                              
                           
                                 ex 4403 21 90 
                              
                              
                                 10
                              
                              
                                 4403 21 190 0
                              
                           
                                 7.
                              
                              
                                 ex 4403 22 00 
                              
                              
                                 10
                              
                              
                                 4403 22 100 0
                              
                              
                                 Lemn de pin din specia Pinus sylvestris L. (brut, chiar cojit, curățat de ramuri sau ecarisat), cu un diametru sub 15 cm
                              
                           
                                 8.
                              
                              
                                 ex 4403 22 00 
                              
                              
                                 10
                              
                              
                                 4403 22 100 0
                              
                              
                                 Alt lemn de pin din specia Pinus sylvestris L.
                              
                           
               ”
         
      
      
         
            ANEXA II
            
               
                  
                     „ANEXA III
                     Coeficienții de corecție menționați la articolul 11 alineatul (2)
                     
                                 
                                    Codul tarifar rus
                                 
                              
                              
                                 
                                    Coeficientul de corecție
                                 
                              
                           
                                 4403231100 
                                 4403231900 
                                 4403241000 
                              
                              
                                 0,88
                              
                           
                                 4403211100 
                                 4403211900 
                                 4403221000 
                              
                              
                                 0,87
                              
                           
               ”